rejauldu/bengali-wikipedia huggingface dataset:
মোহাম্মদ আলমগীর কবির (জন্ম: ১০ জানুয়ারি, ১৯৮১) চাঁপাইনবাবগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার।হাউস্ট্যাটে আলমগীর কবিরের প্রোফাইল বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে মিডিয়াম-ফাস্ট বোলিং করতেন। এছাড়াও ডানহাতে ব্যাটিংয়ে অভ্যস্ত আলমগীর কবির।   খেলোয়াড়ী জীবন  টেস্টে অংশগ্রহণের পূর্বে প্রথম-শ্রেণীর ক্রিকেট খেলতেন। রাজশাহী বিভাগের পক্ষে প্রথম-শ্রেণীর ক্রিকেটে প্রতিনিধিত্ব করতেন। ৫৪ খেলায় অংশ নিয়ে ১৮২ উইকেট দখল করেন। ২০০২ সালে টেস্টে অভিষেক ঘটালেও তিন টেস্টের কোনটিতেই উইকেট লাভে সক্ষমতা দেখাতে পারেননি।  ২০০২ থেকে ২০০৪ সময়কালে বাংলাদেশ দলের পক্ষে তিনটি টেস্টে অংশগ্রহণ করেছেন। তবে, টেস্ট ক্রিকেট অভিষেকে অগৌরবজনক অধ্যায় রচনা করেন তিনি। বাংলাদেশের একমাত্র ক্রিকেটার হিসেবে অভিষেক টেস্টের উভয় ইনিংসে জোড়া শূন্য লাভ করেন। ২১ জুলাই, ২০০২ তারিখে স্বাগতিক শ্রীলঙ্কা দলের বিপক্ষে অনুষ্ঠিত ১ম টেস্টে বাংলাদেশের এহসানুল হক, হান্নান সরকার ও তালহা জুবায়ের এবং শ্রীলঙ্কার ডব্লিউআরএস ডি সিলভা’র সাথে তারও একযোগে টেস্ট অভিষেক ঘটে। কলম্বোর পি. সারাভানামুত্তু স্টেডিয়ামে মুত্তিয়া মুরালিধরনের নিজ মাঠে অনুষ্ঠিত দুই টেস্ট সিরিজের প্রথম টেস্টের দুই ইনিংসেই শূন্য রানে বোল্ড হন যথাক্রমে মুরালিধরন ও ডব্লিউআরএস ডি সিলভা’র বলে। ঐ টেস্টে তার দল ইনিংস ও ১৯৬ রানের বিশাল ব্যবধানে পরাভূত হয়েছিল।  ২০০৪ সালে জাতীয় দল থেকে বাদ পড়ার পর ওডিআইয়ে খেলার সুযোগ পাননি। ২০০৯ সালে খেলা থেকে অবসর নেয়ার পূর্ব-পর্যন্ত রাজশাহী বিভাগের পক্ষে খেলা চালিয়ে যান। এরপর তিনি কোচিং পেশায় জড়িয়ে পড়েন।   আরও দেখুন   ফাহিম মুনতাসির  সানোয়ার হোসেন  বাংলাদেশী টেস্ট ক্রিকেটারদের তালিকা   তথ্যসূত্র    বহিঃসংযোগ        বিষয়শ্রেণী:১৯৮১-এ জন্ম বিষয়শ্রেণী:আবাহনী লিমিটেডের ক্রিকেটার বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:রাজশাহী বিভাগের ক্রিকেটার বিষয়শ্রেণী:চাঁপাইনবাবগঞ্জ জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
থাম্ব|জ্যামাইকার পরিবহন ব্যবস্থা জ্যামাইকা ক্যারীবীয় দ্বীপপুঞ্জের একটি দেশ।   রেলপথ  প্রধান নিবন্ধ: জ্যামাইকার রেলওয়ে  অন্যান্য দেশগুলোর মতই জ্যামাইকার রেলওয়ে ব্যবস্থা আগের মত আর প্রসিদ্ধ অবস্থানে নেই, যা পরিবহনের প্রধান ব্যবস্থা সড়কপথ দ্বারা বহুলাংশে প্রতিস্থাপিত হচ্ছে। জ্যামাইকায় প্রাপ্ত ২৭২ কিলোমিটার রেলওয়ের মধ্যে বর্তমানে মাত্র ৫৭ কিলোমিটার ব্যবহৃত হচ্ছে বক্সাইট পরিবহনের জন্য। ২০০৮ সাল থেকে, সড়কপথে বাড়তি যানবাহন ভিড়ের ফলে পুরাতন রেল লাইনগুলো পুনর্গঠন করা হচ্ছে।   মোট : ৩৭০ কিমি  স্ট্যান্ডার্ড গেজ: ৩৭০ কিমি ১,৪৩৫ মিমি (৪ ফুট ৮ ১⁄২ ইঞ্চি) গেজ, যারমধ্যে ২০৭ কিমি জ্যামাইকা রেলওয়ে কর্তৃপক্ষের আওতায় সাধারণ পরিবহনের জন্য বরাদ্দকৃত কিন্তু সেগুলো আর ব্যবহৃত হচ্ছে না; অবশিষ্ট ১৬৩ কিমি রেলপথ ব্যক্তি মালিকানাধীন এবং বক্সাইট পরিবহনে ব্যবহৃত হয়।   সড়কপথ   মোট: ১৮,৭০০ কিমি  পাকা রাস্তা: ১৩,১০০ কিমি  কাঁচা রাস্তা: ৫,৬০০ কিমি (১৯৯৭ আনু.)   নৌপথ   বন্দর: Alligator Pond, Discovery Bay, Kingston, Montego Bay, Ocho Rios, Port Antonio, Rocky Point, Port Esquivel (Longswharf)  বাণিজ্যিক জাহাজ  মোট: 1 ship (1,000 GRT or over) totaling 1,930 GRT/3,065 DWT  বিবিধ জাহাজ: petroleum tanker 1 (1999 est.)   বিমানপথ   বিমানবন্দর: ৩৬টি (1999 est.)  পাকা রাস্তা সহ বিমানবন্দর  মোট: 11 2,438 to 3,047 m: 2 1,524 to 2,437 m: 1 914 to 1,523 m: 3 under 914 m: 5 (1999 est.)   কাঁচা রাস্তা সহ বিমানবন্দর:  মোট: 25 914 to 1,523 m: 2 under 914 m: 23 (1999 est.)   বিবিধ   পাইপলাইন: petroleum products ১০ কিমি   তথ্যসূত্র    Annual Transport Statistics Report: Jamaica in Figures 2003-2004, Ministry of Transport and Works, July 2005   আরও দেখুন   বিষয়শ্রেণী:জ্যামাইকার পরিবহন ব্যবস্থা
জেমি চার্লস ক্যান (২৮ জুন ১৯৪৬ - ১৫ অক্টোবর ২০০১) একজন ব্রিটিশ লেবার পার্টির রাজনীতিবিদ ছিলেন যিনি ১৯৭৯ থেকে ১৯৯১ সাল পর্যন্ত ইপসউইচ বরো কাউন্সিলের নেতা ছিলেন, ১৯৯২ সালের সাধারণ নির্বাচনে ইপসউইচের সংসদ সদস্য (এমপি) নির্বাচিত হওয়ার আগে, ২০০১ সালে তার মৃত্যুর আগ পর্যন্ত তিনি একটি আসনে অধিষ্ঠিত ছিলেন।   প্রারম্ভিক এবং পারিবারিক জীবন  তিনি বার্টন-অন-হাম্বার গ্রামার স্কুল এবং কেস্টেভেন কলেজ অফ এডুকেশনে শিক্ষিত হন। এরপর তিনি একজন প্রাথমিক বিদ্যালয়ের শিক্ষক হন, ১৯৮১ থেকে ১৯৯২ সাল পর্যন্ত ইপসউইচের হ্যান্ডফোর্ড হল প্রাইমারি স্কুলের উপ-প্রধান শিক্ষক হিসেবে দায়িত্ব পালন করেন।   রাজনৈতিক পেশা  অ্যাসারবিক বুদ্ধিসম্পন্ন এমপি হিসেবে খ্যাতিমান, তিনি তার বেশিরভাগ সময় নির্বাচনী এলাকায় প্রচারণায় কাটিয়েছেন।  ইপসউইচ বরো কাউন্সিলের নেতা হিসাবে, তিনি একজন সংস্কারক হিসাবে পরিচিত ছিলেন এবং ইপসউইচকে একটি মডেল স্থানীয় কর্তৃপক্ষ হিসাবে গড়ে তুলতে সাহায্য করেছিলেন।   তথ্যসূত্র   বিষয়শ্রেণী:২০০১-এ মৃত্যু বিষয়শ্রেণী:১৯৪৬-এ জন্ম বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইপসউইচের যুক্তরাজ্যের সংসদ সদস্য
মক্কা মসজিদ (ও , ) ভারতের বৃহৎ ও প্রাচীন মসজিদগুলোর মধ্যে অন্যতম। এই মসজিদটি ভারতে তেলেঙ্গানায় হায়দ্রাবাদ জেলায় অবস্থিত। এই মসজিদটি পুরাতন হায়দ্রাবাদ শহরের একটি অন্যতম ঐতিহ্যবাহী স্থাপনা, যার অতি সন্নিকটে ঐতিহ্যবাহী চৌমহল্লা, লাদ বাজার ও চারমিনার অবস্থিত।  মোহাম্মদ কুলি কুতুব শাহ, যিনি কুতব শাহী সাম্রাজ্যের পঞ্চম শাসক ছিলেন, তিনি এই মসজিদ স্থাপনায় গুরুত্বপূর্ণ ভূমিকা রাখেন। এই মসজিদটির মূল ভবন নির্মাণ কাজে ব্যবহৃত ইট তৈরী করা হয় সৌদি আরবের মক্কা থেকে আনা মাটি থেকে, যা ইসলাম ধর্মাবলম্বীদের জন্য পবিত্রতম স্থান। তাই এই মসজিদের নামকরণ “মক্কা মসজিদ” করা হয়। এই মসজিদটি শহরের কেন্দ্রবিন্দুতে অবস্থিত এবং পুরো শহরের পরিকল্পনাকারী ছিলেন মোহাম্মদ কুলি কুতুব শাহ।   ইতিহাস ও নির্মাণকাজ  thumb|left|মসজিদের সম্মুখভাগ thumb|left|মক্কা মসজিদের মিনারের ডিজাইন মক্কা মসজিদটি “মোহাম্মদ কুলি কুতুব শাহ” শাসনামলে তৈরী করা হয়। যিনি গোলকন্দা (বর্তমানে হায়দ্রাবাদ) এর ৫ম শাসক ছিলেন। মসজিদটির সম্মুখের খিলানগুলোর নক্সাগুলো এক একটি গ্রানাইটের টুকরা দ্বারা নির্মিত, যা তৈরী করতে পাঁচ বছর সময় অতিবাহিত হয়। এই মসজিদটি তৈরীতে ৫০০০ শ্রমিক অংশ নেয়। “মোহাম্মদ কুলি কুতুব শাহ” ব্যক্তিগতভাবে এই মসজিদের ভিত্তিপ্রস্তর স্থাপন করেন। পরবর্তীতে “মুঘল বাদশাহ আওরঙ্গজেব” হায়দ্রাবাদ জয়ের পর এই মসজিদের নির্মাণকাজ সমাপ্ত করেন।   স্থাপনা শিল্প ও নকশা  thumb|চারমিনার থেকে তোলা মসজিদের ছবি thumb|মক্কা মসজিদের রাস্তা (চারমিনার থেকে তোলা) মসজিদের প্রধান হলটি দৈর্ঘ্য ১৮০ ফুট, প্রস্থ ২২০ ফুট এবং উচ্চতা ৭৫ ফুট। এই হলে একসাথে ১০,০০০ মুসল্লী নামাজ যাদায় করতে পারে। পনেরটি খিলান উপর প্রধান হলের ছাদটিকে সাপোর্ট দেয়। এই পনেরটি খিলান তিন সারিতে পাচটি করে সাজানো। অন্যদিকের একটি মেহরারবের সাথে সংযুক্ত। মসজিদের প্রধান স্থাপনা দুইটি বিশাল অষ্টাভূজাকৃতির কলাম দ্বারা সংগঠিত। যার প্রত্যেকটি তৈরী করা হয় একটিমাত্র গ্রানাইটের টুকরা দিয়ে। এই মসজিদটির সাথে চারমিনার ও গোলকন্দা দুর্গের সাদৃশ্য খুজে পাওয়া যায়। মসজিদের মূল ভবনের ছাদের চারদেয়াল গ্রানাইট ব্লক দিয়ে বহিরাবরন দেওয়া।   মাজার  thumb|স্থাপনায় কবুতরের উপস্থিতি মসজিদ এলাকায় প্রবেশ দরজায়, অষতাভুজকৃত, কোণাকুণি আকৃতির দালান আছে যেখানে শাসক “আসাফ জহি” মার্বেল পাথরের আবরণকৃত কবর আছে। এই স্থাপনাটি তৈরী করা হয় আসাফ জহির শাসনামলে। এই ভবনে নিজাম ও তার পরিবারের সদস্যদের মাজার বিদ্যমান।   রক্ষণাবেক্ষণ  মক্কা মসজিদটি একটি তালিকাভুক্ত ঐতিহ্যবাহী স্থাপনা। যাহোক রক্ষণাবেক্ষণের অভাবে এবং দুষণের কারণে এই ঐতিহ্যবাহী স্থাপনার অনেক অংশ নষ্ট হয়ে যায় এবং ভেঙে যায়। ১৯৯৫ সালে এই স্থানে রাসায়নিক বিক্রিয়া সংগঠিত হয়। তাই ভবিষ্যতে এই স্থাপনাটি ধ্বংসের হাত থেকে রক্ষা করা জন্য অন্ধ্র প্রদেশ সরকার ২০১১ সালের আগস্ট থেকে যানবাহনমুক্ত এলাকা হিসেবে ঘোষণা করে।   বোমা বিস্ফোরন  ২০০৭ সালের ১৮ মে জুমার নামাজের সময় এই মসজিদের অভ্যন্তরে বোমা বিস্ফোরণের মাধ্যমে  সন্ত্রাসী হামলা ঘটে যাতে কমপক্ষে ১৩ জন নিহত এবং ১২ জন আহত হয়।   তথ্যসূত্র   বিষয়শ্রেণী:হায়দ্রাবাদ, ভারতের মসজিদ বিষয়শ্রেণী:ভারতের স্থাপত্য বিষয়শ্রেণী:হায়দ্রাবাদ রাজ্য
__NOTOC__ ১২১৩ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর  চেঙ্গিস খানের নেতৃত্বে মোঙ্গল বাহিনী চীনের মহাপ্রাচীর ভেদ করে এবং উত্তর চীন সমভূমিতে ক্ষমতাসীন চিন রাজবংশের অধীন সেনাবাহিনীকে পরাজিত করে দক্ষিণে অগ্রসর হয়। তারা বেইজিং (তৎকালীন চোংতু) শহর অবরোধ করে।   জন্ম    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১২১৩
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার হল ভারতের তথ্য ও প্রচারণা মন্ত্রণালয়ের অধীন চলচ্চিত্র উৎসব অধিদপ্তর কর্তৃক প্রদত্ত জাতীয় চলচ্চিত্র পুরস্কার আয়োজনের একটি বার্ষিক পুরস্কার। ১৯৮৪ সাল থেকে চলচ্চিত্র উৎসব অধিদপ্তর ভারতীয় চলচ্চিত্রে পার্শ্ব চরিত্রে সেরা অভিনয়ের জন্য এই পুরস্কার প্রদান করছে। ভারতের রাষ্ট্রপতি নতুন দিল্লিতে এক আয়োজনে এই পুরস্কার প্রদান করেন।  পুরস্কার বিজয়ীদের "রজত কমল" সনদ ও নগদ ₹৫০,০০০ অর্থ প্রদান করা হয়। যৌথ ও একাধিকবার বিজয়ীসহ চলচ্চিত্র উৎসব অধিদপ্তর এখন পর্যন্ত ৩৪ জন অভিনেত্রীকে এই পুরস্কার প্রদান করেছে। যদিও বিশের অধিক ভাষায় ভারতীয় চলচ্চিত্র নির্মিত হয়ে থাকে, অভিনেত্রীরা এখন পর্যন্ত দশটি ভাষায় চলচ্চিত্রের অভিনয়ের জন্য এই পুরস্কার পেয়েছেন: হিন্দি (১৬টি), মালয়ালম (৭টি), বাংলা (৪টি), তামিল (৩টি), ইংরেজি (২টি), মৈতৈ (১টি), মারাঠি (১টি), উর্দু (১টি) ও হরিয়ানভি (১টি)।  বিজয়ীদের তালিকা  প্রতীক অর্থ  একই বছরে যৌথ বিজয়ী নির্দেশক  থাম্ব|120px|সুরেখা সিকরি সর্বাধিক তিনবার এই বিভাগে পুরস্কার অর্জন করেন।.|alt=A picture of Surekha Sikri. থাম্ব|120px থাম্ব|120px থাম্ব|120px|কঙ্গনা রানাওয়াত (উপরে), কঙ্কনা সেন শর্মা (মধ্যে) ও শর্মিলা ঠাকুর অভিনয়ের দুই বিভাগেই তথা শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগে এই পুরস্কার অর্জন করেন।|alt=A picture of Konkona Sen Sharma.   বছর  বিজয়ী ভূমিকা কর্ম ভাষা(সমূহ)  ১৯৮৪  মোহিনী বার্ভে পার্টি হিন্দি  ১৯৮৫  মসী রাও সাহেব হিন্দি  ১৯৮৬  চম্পা ভাঙ্গলা সিলতা ওড়িয়া  ১৯৮৭  রাজো তমস হিন্দি  ১৯৮৮  সুধা এক দিন আচানক হিন্দি  ১৯৮৯   পুদিয়া পাদাই তামিল  ১৯৯০  ভার্গবী আমারম মালয়ালম  ১৯৯১   যমনম মালয়ালম  ১৯৯২  পঞ্চবর্ণম তেবর মগন তামিল  ১৯৯৩  গীতা দেবী ও চোকরি হিন্দি  ১৯৯৪  ফাইয়াজি মাম্মো হিন্দি  ১৯৯৫  দাদীমা কথাপুরুষণ মালয়ালম  ১৯৯৬  সকিনা সরদারি বেগম উর্দু  ১৯৯৭  নিশা সন্ধু দিল তো পাগল হ্যায় হিন্দি  ১৯৯৮  মালতিবাই বার্ভে হু তু তু হিন্দি  ১৯৯৯   মালতি বাড়িওয়ালি বাংলা  ১৯৯৯   খুকু পারমিতার এক দিন বাংলা  ২০০০  নারায়ণী শান্তম মালয়ালম  ২০০১  দীপা পাণ্ডে চাঁদনী বার হিন্দি  ২০০২  রাঙ্গা পিসীমা শুভ মহরৎ বাংলা  ২০০৩  অপর্ণা আবার অরণ্যে বাংলা  ২০০৪  মার্গারেট ডিকস্টা আকালে মালয়ালম  ২০০৫  কে. পি. বনজা আচুভিন্তে আম্মা মালয়ালম  ২০০৬  ইন্দু ত্যাগী ওমকারা হিন্দি  ২০০৭  বন্দনা দ্য লাস্ট লিয়ার ইংরেজি  ২০০৮  সোনালি গুজরাল ফ্যাশন হিন্দি  ২০০৯  বিদ্যার মা পা হিন্দি  ২০১০  আম্মিনি আম্মা নম্মা গ্রমাম তামিল  ২০১১  যাইপাভি ফিজিগি মণি মৈতৈ  ২০১২   ডলি অরোরা ভিকি ডোনার হিন্দি  ২০১২   রাজিয়া বিবি তানিচল্লা নিয়ান মালয়ালম  ২০১৩   চন্নাম্মা অস্তু মারাঠি  ২০১৩   আলিয়া কামাল শিপ অব থেসিউস ইংরেজি/হিন্দি  ২০১৪   পাগড়ি - দ্য অনার হরিয়ানভী  ২০১৫  রাধাবাই বাজীরাও মাস্তানী হিন্দি  ২০১৬  কিশোরী গীতা ফোগাট দঙ্গল হিন্দি  ২০১৭  রমাদীপ ব্রাইচ ইরাদা হিন্দি ২০১৮  দুর্গা দেবী কৌশিক ("দাদী") বাধাই হো হিন্দি  আরও দেখুন  শ্রেষ্ঠ অভিনেত্রী বিভাগে ফিল্মফেয়ার পুরস্কার  শ্রেষ্ঠ অভিনেত্রী বিভাগে আইফা পুরস্কার  শ্রেষ্ঠ অভিনেত্রী বিভাগে জি সিনে পুরস্কার  শ্রেষ্ঠ অভিনেত্রী বিভাগে স্ক্রিন পুরস্কার  শ্রেষ্ঠ অভিনেত্রী বিভাগে স্টারডাস্ট পুরস্কার  টীকা  তথ্যসূত্র  বহিঃসংযোগ  ভারতের চলচ্চিত্র উৎসব অধিদপ্তরের দাপ্তরিক ওয়েবসাইট  জাতীয় চলচ্চিত্র পুরস্কারের আর্কাইভ  বিষয়শ্রেণী:জাতীয় চলচ্চিত্র পুরস্কার (ভারত) বিষয়শ্রেণী:সেরা পার্শ্ব অভিনেত্রী বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
হাকোবো রামোন নাভেরোস (, ; জন্ম: ৬ জানুয়ারি ২০০৫; হাকোবো রামোন নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২২ সালে, রামোন স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছেন।  প্রারম্ভিক জীবন হাকোবো রামোন নাভেরোস ২০০৫ সালের ৬ই জানুয়ারি তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রামোন স্পেন অনূর্ধ্ব-১৮ এবং স্পেন অনূর্ধ্ব-১৯ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২২ সালের ২২শে সেপ্টেম্বর তারিখে তিনি পর্তুগাল অনূর্ধ্ব-১৮ দলের বিরুদ্ধে ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3926471  তথ্যসূত্র  বহিঃসংযোগ              বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:রিয়াল মাদ্রিদ সি-এর ফুটবলার বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:মাদ্রিদের ফুটবলার
ত্রিপুরী দ্বারা উল্লেখ করতে পারে:   ত্রিপুরী জনগণ, ভারত ও বাংলাদেশের একটি জাতিগোষ্ঠী, তিপ্রা নামেও পরিচিত  ত্রিপুরী ভাষা  ত্রিপুরী জাতীয়তাবাদ  ত্রিপুরী বর্ষপঞ্জি  ত্রিপুরী সংস্কৃতি  ত্রিপুরী রন্ধনশৈলী  ত্রিপুরী নৃত্য  ত্রিপুরী পোশাক  ত্রিপুরী ক্রীড়া  ত্রিপুরী ক্ষত্রিয়, একটি বৈষ্ণব জাতিগোষ্ঠী যার মধ্যে ত্রিপুরী, রেয়াং, জামাতিয়া এবং নোয়াটিয়া জাতিগোষ্ঠীর প্রায় সকল সদস্য রয়েছে  ত্রিপুরী, মধ্যপ্রদেশ, জবলপুরের কাছে প্রাচীন কালচুরি রাজধানী  তুইপ্রা রাজ্য, যাকে ত্রিপুরী রাজ্যও বলা হয়  ত্রিপুরা (রাজ্য), ১৮০৯ থেকে ১৯৪৯ সাল পর্যন্ত একটি ব্রিটিশ আশ্রিত রাজ্য  ত্রিপুরা, উত্তর-পূর্ব ভারতের একটি রাজ্য
ডান|থাম্ব|333x333পিক্সেল| সান জিওভান্নি ডি দুইনোতে তিমাভো নদীর উৎস। তিমাভো নদী ট্রিয়েস্ট প্রদেশে প্রবাহিত দুই কিলোমিটার দীর্ঘ একটি নদী। দুইনো ও সান জিওভান্নির কাছে এর চারটি উৎস রয়েছে। নদীটি ইতালির মনফালকোনে থেকে  দক্ষিণ-পূর্বে পাঞ্জানো উপসাগর (ট্রাইস্টে উপসাগরের অংশ) পর্যন্ত প্রবাহিত হয়।   ভূগোল  নদীটি স্লোভেনিয়ার রেকা নদী থেকে ভূগর্ভস্থ প্রবাহের মাধ্যমে প্রবাহিত পানির বেশিরভাগ অংশ গ্রহণ করে, তবে ট্রেসার গবেষণায় দেখা গেছে যে অন্যান্য ডুবে যাওয়া নদী, ভিপাভা, সোকা এবং রাসাও এর প্রবাহে অবদান রাখে। মডেলিংয়ের ফলাফল থেকে জানা যায়, তিমাভো তার প্রবাহের এক তৃতীয়াংশ রেকা থেকে, কার্স্ট মালভূমিতে বৃষ্টিপাতের অনুপ্রবেশ থেকে প্রবাহের দুই-তৃতীয়াংশ এবং অন্যান্য ডুবে যাওয়া নদীর উৎস থেকে পানির প্রবাহের কিছু অংশ গ্রহণ করে।   ইতিহাস  রোমান লেখক লিভি, স্ট্র্যাবো ও ভের্গিল নদীর কথা উল্লেখ করেছেন। ভের্গিল লিখেছিলেন যে, একটি পর্বত থেকে নয়টি স্রোত বেরিয়ে নদীটি গঠন করেছে।Virgil Aeneid 1.244-6 উৎসগুলোর নিকটবর্তী একটি রোমান বসতিকে ফনস তিমাভি বলা হত। দ্বিতীয় বিশ্বযুদ্ধের সময় কেপ ভিদালের কাছে দক্ষিণ আফ্রিকার পূর্ব উপকূলে তিমাভো নামে একটি ইতালীয় যাত্রীবাহী জাহাজ বিধ্বস্ত হয়। ধ্বংসাবশেষের ইঞ্জিনটি এখনও সৈকত থেকে দৃশ্যমান, যা এখন ইসিমাঙ্গালিসো জলাভূমি পার্কের মধ্যে অবস্থিত।   সাহিত্য  ব্রিটিশ লেখক রবার্ট ম্যাকফারলেন তার ২০১৯ সালের বই আন্ডারল্যান্ডে টিমাভোর উৎস অনুসরণ করেছেন এবং এর অনুসন্ধানের ইতিহাস নিয়ে আলোচনা করেছেন।   তথ্যসূত্র    বহিঃসংযোগ   Izviri Timave, spletna stran občine Devin-Nabrežina  বিষয়শ্রেণী:ইতালির নদী
প্রকৃতি কক্কর একজন ভারতীয় সঙ্গীতশিল্পী, তিনি ভারতের নতুন দিল্লিতে জন্মগ্রহণ করেছিলেন। তার কর্মজীবন শুরু হয় ২০১২ সালের বলিউড চলচ্চিত্র তুতিয়া দিল-এর শিরোনাম গান গাওয়ার মাধ্যমে। তিনি তার যমজ বোন সুকৃতি কক্করের সাথে "সুধার যা", "মাফিয়া", "কেহন্দি হাঁ কেহন্দি না", "হাম তুম", "সোনা লাগদা" ও "মজনু" সহ বিভিন্ন মিউজিক ভিডিও প্রকাশ করেছেন।   ডিস্কোগ্রাফি    চলচ্চিত্রের গান   বছর চলচ্চিত্র গান সুরকার রচয়িতা সহ-শিল্পী সূত্র ২০১২ তুতিয়া দিল "তুতিয়া দিল" গুলরাজ সিং মনোজ যাদব রাম সম্পদ ২০১৩ নাশা "গোটি সং" সঙ্গীত হলদিপুর-সিদ্ধার্থ হলদিপুর রাধিকা আনন্দ অক্ষয় দেওধর, সুকৃতি কক্কর বস "বস" মীত ভ্রাতৃদ্বয় অঞ্জন কুমার মীত ভ্রাতৃদ্বয় অঞ্জন, ইয়ো ইয়ো হানি সিং, সুকৃতি কক্কর, খুশবু গ্রেওয়াল  ২০১৫ অ্যালোন "কাতরা কাতরা" অঙ্কিত তিওয়ারি অবেন্দ্র কুমার উপাধ্যায় অঙ্কিত তিওয়ারি  খামোশিয়া "ভিগ লু"(নারী সংস্করণ)  "ভিগ লু"(নারী সংস্করণ রিমিক্স) বারখা "তু ইতনি খুবসুরত হ্যায়"(রিলোডেড) আমজাদ–নাদিম শাদাব আখতার জুবিন নৌটিয়াল ২০১৬ আজহার "তু হি না জানে"আমাল মালিক কুমার সোনু নিগম ২০১৭ পাস আও "পাস আও না" একক রশ্মি বিরাগ আরমান মালিক নূর "হ্যায় জরুরী" কুমার গেস্ট ইন লন্ডন "দিল মেরা" রাঘব সচ্চর অ্যাশ কিং, শহিদ মাল্য সুইটি ওয়েডস এনআরআই "ও সাথী রে" অর্কপ্রভ মুখোপাধ্যায় আরমান মালিক মুবারাকা "হাওয়া হাওয়া" গৌরভ–রোশিন কুমার মিকা সিং ২০১৮ দিল জংলি "গজাব কা হ্যায় দিন" পুনর্নির্মাণ তনিষ্ক বাগচী তনিষ্ক বাগচী জুবিন নৌটিয়াল "বিট জংলি" তনিষ্ক বাগচী, বায়ু আরমান মালিক সোনু কে টিটু কি সুইটি "সুবাহ সুবাহ" আমাল মালিক কুমার অরিজিৎ সিং বাত্তি গুল মিটার চালু "হার্ড হার্ড" সচেত–পরম্পরা সিদ্ধার্থ–গরিমা মিকা সিং  স্ত্রী "দিল কা দর্জি" সচিন-জিগর বায়ু ২০১৯ ইয়ানা (কন্নড় চলচ্চিত্র) "বিলালে না বিলালে" শশাঙ্ক ২০২০ খালি পীলি "তেহাস নেহাস" বিশাল-শেখর কুমার শেখর রবজিয়ানি    চলচ্চিত্র-ব্যতিত গান   বছর শিরোনাম সহ-শিল্পী লেবেল সূত্র ২০১৮ সুধার যা সুকৃতি কক্কর টি-সিরিজ  ২০১৯ মাফিয়া ভিওয়াইআরএল অরিজিনালস  আ জানা দর্শন রাভাল জাস্ট মিউজিক  ২০২০ কেহন্দি হাঁ কেহন্দি না সুকৃতি কক্কর ভিওয়াইআরএল অরিজিনালস  তুম না হো অর্জুন কানুনগো  মাশাল্লাহ সুকৃতি কক্কর, দেমক্সএক্সএনলাইট সনি মিউজিক ইন্ডিয়া  হাম তুম সুকৃতি কক্কর ভিওয়াইআরএল অরিজিনালস  ২০২১ সোনা লাগদা সুকৃতি কক্কর, সুখি  লেভিটেটিং (ভারতীয় রিমিক্স) ডুয়া লিপা, সুকৃতি কক্কর ওয়ার্নার রেকর্ডস  মজনু সুকৃতি কক্কর, মেলো ডি ভিওয়াইআরএল অরিজিনালস  সাতরঙ্গী পিয়া সমর্থ স্বরূপ ডিজে শিল্পী শর্মা  ২০২২ সিঙ্গেল সাইয়া সুকৃতি কক্কর ভিওয়াইআরএল অরিজিনালস    তথ্যসূত্র    বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:দিল্লির নারী সঙ্গীতজ্ঞ বিষয়শ্রেণী:দিল্লির সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা
বীহাট রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ আটটি গ্রাম সংবলিত রাজ্যটি বুন্দেলখণ্ড এজেন্সি দ্বারা পরিচালিত হতো৷ রাজ্যটির রাজধানী ছিলো বীহাটে, যা বর্তমানে উত্তরপ্রদেশ রাজ্যের মাহোবা জেলায় অবস্থিত পানবাড়ি ব্লকের অন্তর্গত একটি গ্রাম৷  অবস্থান এটি উত্তরপ্রদেশে চিত্রকূট বিভাগের অন্তর্গত মাহোবা জেলায় অবস্থিত। এটি মাহোবা শহর থেকে সড়কপথে ৬৩ কিলোমিটার পশ্চিম দিকে অবস্থিত। এটির বর্তমান ডাক সূচক সংখ্যা ২১০৪২৯।  ইতিহাস ওড়ছা রাজ্যের রাজা সোহন পালের কনিষ্ঠ পুত্র কুনোয়ার ইন্দ্রজিতের উত্তরসূরী কুনোয়ার খুমন সিংহের পুত্র কুনোয়ার অপর্বল সিংহ এই রাজ্যটির পত্তন ঘটান৷ রাজ্যটির রাও (রাজা) ৫ টি অশ্বারোহী বাহিনী, ৭৫ টি পদাতিক সৈন্যবাহিনী এবং একটি নিজস্ব বন্দুক রাখার অনুমতি প্রাপ্ত হন ১৮৯৩ খ্রিস্টাব্দে৷ http://www.indianrajputs.com/view/bihat শাসকবর্গ বীহাট দেশীয় রাজ্যের শাসকরা রাও উপাধিতে ভূষিত হতেন। রাও ১৮০৭ - ১৮০৭ দেওয়ান রাও অপর্বল সিংহ (তিনি পান্নার রাজার থেকে সাতটি গ্রামের স্বত্ত্ব পান) ১৮০৭ - ১৮২৮ রাও বানকত রাও   ১৮২৮ - ১৮৪৬ রাও কমোদ সিংহ ১৮৪৬ - ১৮৫৯ হরদী শাহ ১৮৫৯ - ১৮৭২ গোবিন্দ দাস ১৮৭২ - ১৮৯২ রাও মাহুম সিংহ  ১৮৯২ - ১৯০৮ রাও (অজ্ঞাত) সিংহ ১৯০৮ - .... রাও বীরসিংহ জুদেও .... - .... রাও সাহেব বীরেন্দ্রসিংহ জুদেও  তথ্যসূত্র  বিষয়শ্রেণী:উত্তরপ্রদেশের ইতিহাস বিষয়শ্রেণী:উত্তরপ্রদেশের দেশীয় রাজ্য বিষয়শ্রেণী:১৮০৬-এ ভারতে প্রতিষ্ঠিত বিষয়শ্রেণী:ভারতের দেশীয় রাজ্য বিষয়শ্রেণী:১৯৫০-এ ভারতে বিলুপ্ত
ক্যারন বা শ্যারন সৌরজগতের বামন গ্রহ প্লুটোর সর্ববৃহৎ ও প্রথম আবিষ্কৃত উপগ্রহ। এটি ১৯৭৮ খ্রিষ্টাব্দের ২২ জুন ইউনাইটেড নেশনস ন্যাভাল অবযারভেটরি ফ্ল্যাগস্টাফ স্টেশন কর্তৃক আবিষ্কৃত হয়। ২০০৫ খ্রিষ্টাব্দে প্লুটোর আরো দুটি উপগ্রহ (নিক্স এবং হাইড্রা) আবিষ্কৃত হওয়ার পর ক্যারনকে আরো ডাকা হতে থাকে (134340) Pluto I নামে। নাসা'র নিউ হরাইজন মিশন ২০১৫ খ্রিষ্টাব্দের জুলাই মাসে প্লুটো এবং ক্যারন ভ্রমণ করবে বলে শিডিউল করা হয়েছে।  ক্যারনকে কখনও কাইরন (Chiron)-এর সাথে গুলিয়ে ফেললে চলবে না, কারণ ক্যারন হলো সৌরজগতের একটি উপগ্রহ, অন্যদিকে কাইরন হলো সৌরজগতের বাইরের অন্য সৌরজগতের একটি বামন গ্রহ।   উচ্চারণ  বাংলায় একে অনেকে "চ্যারন" বলে থাকেন, তবে এর সঠিক উচ্চারণCharon-এর সঠিক উচ্চারণ  Encyclopedia Mythica (ইংরেজি)। Charon {kair'-uhn} Greek. হলো "ক্যারন" বা "শ্যারন"। সাধারণত মার্কিন যুক্তরাষ্ট্র ও অন্যান্য ইংরেজিভাষী বিশ্বে "শ্যারন" নামটি বেশি প্রচলিত।   পর্যবেক্ষণ  thumb|left|প্লুটো - শ্যারনের অনুকরণ করা কক্ষ পথ ১৯৯০'র দিকে, হাবল টেলিস্কোপের নেয়া ছবিগুলোই প্রথম প্রমাণ করতে সক্ষম হয় যে, প্লুটো এবং ক্যারন আলাদা আলাদা গোলাকৃতি। পরবর্তিতে ভূমি থেকে পরিচালিত টেলিস্কোপের ক্ষেত্রেও এ্যাডাপ্টিভ অপটিক্স-এর উন্নয়ন প্লুটো এবং ক্যারনের আলাদা গোলাকৃতির ব্যাপারটি সমাধান করা সম্ভব হয়।   তথ্যসূত্র    বহিঃসংযোগ   Charon Profile at NASA's Solar System Exploration site  James W. Christy and Robert S. Harrington, "The satellite of Pluto," The Astronomical Journal 83 (1978) 1005  Marc W. Buie, Phases of Charon as seen from Pluto, Lowell Observatory  Buie, Surface of Charon and Pluto  Hubble reveals new map of Pluto, BBC News, September 12, 2005  IAU Circular No. 3241 describing the discovery  Measuring the Size of a Small, Frost World (ESO press release January 2006)   M. J. Person et al.: Charon’s Radius and Density from the Combined Data Sets of the 2005 July 11 Occultation (submitted to the Astronomical Journal, February 3, 2006)  Cryovolcanism on Charon and other Kuiper Belt Objects  বিষয়শ্রেণী:উপগ্রহ বিষয়শ্রেণী:সৌরজগৎ বিষয়শ্রেণী:প্লুটোর প্রাকৃতিক উপগ্রহ
.জিইউ গুয়ামের কান্ট্রি কোড টপ-লেভেল ডোমেইন ইন্টারনেট প্রদত্ত রাষ্ট্রীয় সঙ্কেত ও ডোমেইন সাফিক্স। গুয়ামের জনগণ বা কম্পানির জন্য নিবন্ধন বিনামূল্যে অনুমোদিত। .com.gu এর মত দ্বিতীয় স্তরের কিছু ডোমেইন নিবন্ধন সীমাবদ্ধ। .জিইউ ঠিকানা খুব বেশি ব্যবহার হয় না।   দ্বিতীয় স্তরের ডোমেইন  মোট পাঁচটি দ্বিতীয় স্তরের ডোমেইন রয়েছে:  com.gu: ব্যবসায়িক  net.gu: নেটওয়ার্ক সার্ভিস প্রোভাইডার  gov.gu: সরকারি  org.gu: অলাভজনক প্রতিষ্ঠান  edu.gu: শিক্ষাসংক্রান্ত   বহিঃসংযোগ   IANA .gu whois information   Guam NIC  বিষয়শ্রেণী:কান্ট্রি কোড টপ-লেভেল ডোমেইন
thumb|সাংস-র্গ্যাস-দ্বোন-পো-গ্রাগ্স-পা-দ্পাল  সাংস-র্গ্যাস-দ্বোন-পো-গ্রাগ্স-পা-দ্পাল () (১২৫১-১২৯৬) স্তাগ-লুং-থাং বৌদ্ধবিহারের চতুর্থ প্রধান ও রি-বো-ছে বৌদ্ধবিহারের প্রতিষ্ঠাতা ছিলেন।   সংক্ষিপ্ত জীবনী   সাংস-র্গ্যাস-দ্বোন-পো-গ্রাগ্স-পা-দ্পাল ১২৫১ খ্রিষ্টাব্দে গ্যাং-ধোদ-বোং-রা-স্তেং () নামক স্থানে স্তাগ-লুং-গা-জি () নামক পরিবারগোষ্ঠীতে জন্মগ্রহণ করেন। তেরো বছর বয়সে তিনি সাংস-র্গ্যাস-য়ার-ব্যোন নামক [[স্তাগ-লুং-থাং বৌদ্ধবিহার[|স্তাগ-লুং-থাং বৌদ্ধবিহারের]] তৃতীয় প্রধানের নিকট দীক্ষা নেন। যৌবনে তিনি থাং-সাগ-পা-য়ে-শেস-'ব্যুং-গ্নাস () নামক বিখ্যাত ব্কা'-গ্দাম্স ধর্মসম্প্রদায়ের পন্ডিতকে মধ্যমক, গুহ্যসমাজতন্ত্র ও প্রদীপোদ্যোতননামটীকা সম্বন্ধে শিক্ষাদান করেন। সাংস-র্গ্যাস-য়ার-ব্যোনের মৃত্যুর পর তিনি কয়েক দিনের জন্যই স্তাগ-লুং-থাং বৌদ্ধবিহারের পরবর্তী প্রধান হিসেবে অধিষ্ঠিত থাকতে পারেন কারণ পরের বছর ব্ক্রা-শিস-ব্লা-মা () নামক তার এক আত্মীয় এই পদ দখল করে তাকে বিহার থেকে বহিষ্কার করেন। এরপর তিনি খাম্স অঞ্চলে যাত্রা করে ১২৭৬ খ্রিষ্টাব্দে রি-বো-ছে বৌদ্ধবিহার স্থাপন করেন।   তথ্যসূত্র    আরো পড়ুন    Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 3, p.  386.  Kossak, Steven, and Jane Casey Singer. 1998. Sacred Visions: Early Paintings from central Tibet. New York: Metropolitan Museum of Art, p.  130.  Roerich, George, trans. 1996. The Blue Annals. 2nd ed. Delhi: Motilal Banarsidas, pp.  650–652.  বিষয়শ্রেণী:১২৫১-এ জন্ম বিষয়শ্রেণী:১২৯৬-এ মৃত্যু বিষয়শ্রেণী:তাকলুং কাগ্যু